**แนวปฏิบัติเพื่อการขับขี่รถพยาบาลที่ปลอดภัย**

**กระทรวงสาธารณสุข**

ความปลอดภัยของผู้ป่วยและบุคลากรในระหว่างการเคลื่อนย้ายผู้ป่วยในการแพทย์ฉุกเฉิน เป็นสิ่งที่กระทรวงสาธารณสุขให้ความสำคัญ และหนึ่งในปัจจัยที่มีผลต่อความปลอดภัยของผู้ป่วยและบุคลากร คือการขับขี่รถพยาบาล

จากรายงานอุบัติเหตุรถพยาบาลในประเทศไทย เก็บรวบรวมข้อมูลโดยสถาบันการแพทย์ฉุกเฉิน แห่งชาติ สรุปเมื่อเดือนกันยายน พ.ศ. 2558 ได้มีการวิเคราะห์สาเหตุด้านพนักงานขับรถพยาบาล ที่อาจทำให้เกิดอุบัติเหตุ ซึ่งสาเหตุที่พบได้แก่ พนักงานขับรถไม่ได้ผ่านการอบรมการขับรถพยาบาล ความอ่อนล้าของพนักงานขับรถก่อนการปฏิบัติงาน มีการใช้ความเร็วสูง ไม่รัดเข็มขัดนิรภัยในส่วน ห้องโดยสาร เป็นต้น

สาเหตุของอุบัติเหตุที่เกิดกับรถพยาบาล ในที่เกี่ยวข้องกับผู้ขับขี่รถพยาบาล อาจแบ่งประเภท ได้เป็น ความบกพร่องทางด้านสภาพร่างกาย จิตใจและอารมณ์ ขาดความรู้ความชำนาญ และประสบการณ์ในการใช้ถนน ไม่ปฏิบัติตามกฎระเบียบหรือข้อบังคับ และความประมาท

จากปัญหาที่เกิดขึ้นจากพนักงานขับรถพยาบาล กระทรวงสาธารณสุขจึงให้มีการป้องกันและแก้ไขปัญหา โดยการกำหนดแนวปฏิบัติเพื่อการขับขี่รถพยาบาลปลอดภัยเข้าเป็นส่วนหนึ่งของคู่มือ มาตรฐานความปลอดภัยรถพยาบาล โดยมีวัตถุประสงค์เพื่อยกระดับมาตรฐานและพัฒนาศักยภาพของ พนักงานขับรถพยาบาล ให้สามารถขับรถพยาบาลได้อย่างปลอดภัยและมีประสิทธิภาพ ทำให้ผู้ป่วยและบุคลากรทางการแพทย์ที่อยู่บนรถพยาบาลมีความปลอดภัยมากที่สุด โดยเนื้อหาประกอบด้วย

หมวดที่ 1 คุณสมบัติของพนักงานขับรถพยาบาล

หมวดที่ 2 ความพร้อมของร่างกายและจิตใจของพนักงานขับรถ

หมวดที่ 3 หลักปฏิบัติในการขับขี่รถพยาบาล

**หมวดที่ 1 คุณสมบัติของพนักงานขับรถพยาบาล**

คุณสมบัติของพนักงานขับรถพยาบาล กระทรวงสาธารณสุข มีลักษณะดังต่อไปนี้

* 1. ไม่มีลักษณะโรคต้องห้ามตามที่กำหนดไว้
  2. ผ่านการอบรมตามหลักสูตรที่กำหนดไว้

**ความรู้ / ความเชี่ยวชาญเฉพาะด้าน**

* 1. พนักงานขับรถพยาบาลต้องมีใบอนุญาตขับขี่รถสาธารณะ
  2. พนักงานขับรถพยาบาลต้องผ่านหลักสูตรการปฏิบัติการฉุกเฉินทางการแพทย์ อย่างน้อยหลักสูตรอาสาสมัครฉุกเฉินการแพทย์ (40 ชั่วโมง)
  3. พนักงานขับรถพยาบาลผ่านการอบรมพนักงานขับรถพยาบาล / รถปฏิบัติการฉุกเฉินปลอดภัย

**หลักสูตรอบรมพนักงานขับรถพยาบาลต้องประกอบด้วยัวข้อต่างๆ ดังต่อไปนี้**

* 1. ทัศนคติและจิตสํานึกในการขับรถพยาบาลอย่างปลอดภัย
  2. การเตรียมความพร้อมด้านสภาพร่างกายและจิตใจ ของพนักงานขับรถพยาบาล
  3. กรเตรียมควมพร้อมของรถพยาบาล
  4. กฎหมยที่เกี่ยวข้องกับการขับรถพยาบาล
  5. การสื่อสารในรถพยาบาล
  6. การวางแผนการเดินทางด้วย GPS
  7. การขับรถพยาบาลปลอดภัย
  8. การประเมิน ควบคุม และแก้ไขสถานการณ์ไม่ปกติและฉุกเฉิน
  9. การบริหารจัดการความเหนื่อยล้า
  10. การปฏิบัติการรถพยาบาล

**โรคต้องห้าม**

1. โรคหัวใจ ให้ถือเป็นข้อห้ามกรณีดังต่อไปนี้
   * 1. มีอาการของโรคหลอดเลือดหัวใจ
     2. มีประวัติอาการหมดสติแบบ (Recurrent vasovagal syncope)
     3. อัตราการเต้นของหัวใจช้าหรือเร็ว ร่วมกับมีอาการมีอาการผิดปกติ (symptomatic sinus tachycardia or Sinus bradycardia)
     4. หัวใจห้องบนเต้นผิดจังหวะอย่างชัดเจน Supraventricular rhythm รวมทั้ง Sinoatrial dysfunction ไม่ว่าจะเป็นแบบ Intermittent หรือ Established
     5. มี Broad and/or Narrow complex tachycardia
     6. มีครื่องควบคุมการทํางานของ หัวใจแบบอัตโนมัติ (Endocardial Pacemaker)
     7. ยกเว้นกรณีต่อไปนี้ Asymptomatic isolated uniform atrial or ventricular ectopic complexes ไม่มีความผิดปกติอื่น ๆ นอกจากการมี Incomplete bundle branch block หรือStable left axis deviation
2. โรคทางระบบประสาท ให้ถือเป็นข้อห้ามกรณีดังต่อไปนี้
   * 1. โรคลมชัก (Epilepsy) นอกจากว่ามีหลักฐานที่ชัดแจ้งว่าเป็นการชัก ตั้งแต่วัยเด็กร่วมกับการมีโอกาสกลับเป็นซ้ำต่ำ และหยุดการรักษามาแล้วมากกว่า 10 ปี
     2. การมีการชัก 1 ครั้งหรือมากกว่า หลังอายุ 5 ปี
     3. โรคพาร์กินสัน
     4. โรคหลอดเลือดสมอง
     5. ผู้ที่เคยผ่าตัดสมองมาก่อน
3. โรคความดันโลหิต ให้ถือเป็นข้อห้ามกรณีดังต่อไปนี้
   * 1. ถ้าวัดความดันได้ 160/95 มม. ปรอท ขึ้นไป ไม่ว่าจะกําลังรักษาหรือไม่ได้รักษาก็ตาม
     2. การใช้ยารักษาความดันโลหิตสูงต้องปลอดภัย ไม่มีผลข้างเคียงที่อาจส่งผลกระทบต่อการขับรถ
     3. ผู้ที่มีอาการเนื่องจากความดันโลหิตต่ำ
4. โรคเบาหวาน ให้ถือเป็นข้อห้าม กรณีเป็นโรคเบาหวานและต้องการรักษาด้วยอินซูลิน (Insulin)
5. โรคจิตเวช ให้ถือเป็นข้อห้ามกรณีดังต่อไปนี้
   * 1. มีประวัติทางการแพทย์หรือได้รับการวินิจฉัยว่าเป็นโรค หรือความบกพร่องความผิดปกติทางจิตเวช ทั้งเฉียบพลันหรือเรื้อรัง เป็นแต่กําเนิดหรือเกิดขึ้นภายหลัง ซึ่งอาจกระทบกระเทือนต่อความปลอดภัยในการปฏิบัติหน้าที่
     2. มีความผิดปกติดังต่อไปนี้
        + 1. อาการทางจิต (Psychotic symptoms)
          2. โรคอารมณ์แปรปรวน (Mood disorder)
          3. บุคลิกภาพผิดปกติ (Personality disorders) โดยเฉพาะที่รุนแรงพอที่จะเกิดการแสดงออกมากเกินไป
          4. ความผิดปกติทางจิตใจและโรคประสาท (Mental abnormality and neurosis)
          5. โรคติดสุรา (Alcohol abuse & dependence)
          6. การใช้ยาหรือการใช้ยาแบบผิด (Abuse) ของยาทางจิตเวช หรือการใช้สารเสพติดอื่น ๆ ทั้งที่มีการเสพติด (Dependence) หรือไม่มี
6. โรคเลือด ให้ถือเป็นข้อห้ามกรณีตรวจความเข้มข้นของเลือด (Hemoglobin) เมื่อแรกเข้า และเมื่อมีข้อบ่งชี้ทางการแพทย์ในรายที่พบว่ามีอาการซีด (Anemia) อย่างชัดเจน Haematocrit ต่ำกว่า 32%
7. โรคติดต่อร้ายแรง ให้ถือเป็นข้อห้ามกรณีดังต่อไปนี้
   * 1. โรคเท้าช้างในระยะที่ปรากฎเป็นอาการที่น่ารังเกียจแก่สังคม
     2. โรควัณโรคในระยะแพร่กระจายเชื้อ
     3. โรคเรื้อนในระยะติดต่อหรือในระยะปรากฏอาการเป็นที่รังเกียจแก่สังคม
8. โรคทางตา ให้ถือเป็นข้อห้ามกรณีดังต่อไปนี้
   * 1. โรคต้อกระจก
     2. โรคต้อหิน
     3. โรคตาบอดสี

**หมวดที่ 2 ความพร้อมของร่างกายและจิตใจของพนักงานขับรถ**

**มาตรการเตรียมความพร้อมด้านสุขภาพ ร่างกายของพนักงานขับรถพยาบาล**

1. ชุดการตรวจสุขภาพประจำปี แนะนำให้ทำอย่างน้อย 1 ครั้ง/ปี โดยให้ดำเนินการตรวจดังต่อไปนี้
   * 1. Complete blood count
     2. BUN, Creatinine, electrolyte
     3. Liver function test
     4. Urine analysis
     5. Fasting blood sugar, Lipid profile
     6. Thyroid function test
     7. Chest x-ray
     8. Electrocardiogram
2. ตรวจสภาพความพร้อมของร่างกาย (Physical Fitness Test) การทดสอบให้ทำที่สำนักงานขนส่งพื้นที่  
   (ทำปีละ 1 ครั้ง)
   * 1. การทดสอบที่ 1 การมองเห็นสี (Color Vision) มีวัตถุประสงค์เพื่อตรวจความสามารถในการมองเห็นสีที่แตกต่างกันและใกล้เคียงกันได้
     2. การทดสอบที่ 2 การมองเห็นสีสัญญาณไฟจราจร (Traffic Color Recognition) มีวัตถุประสงค์เพื่อตาบอดสีหลัก หากผู้เข้าทดสอบไม่สามารถแยกแยะสีหลักได้ ไม่ควรที่จะขับรถเพราะ จะทําให้เกิดอันตรายในการขับขี่ได้
     3. การทดสอบที่ 3 ปฏิกริยาตอบสนองในการเบรก (Reaction Time in Braking) มีวัตถุประสงค์เพื่อตรวจวัดการตอบสนองของร่างกาย เมื่อสายตามองเห็นสมองสั่งการให้ยกเท้าจากคันเร่งมา แตะเบรกใช้ระยะเวลาเท่าใด ซึ่งผลการทดสอบเฉลี่ย 3 ครั้งไม่ควรเกิน 0.75 วินาที หากเกินกว่านั้นอาจหมายถึงปฏิกริยาตอบสนองของท่านช้า ในการขับรถควรทิ้งระยะห่างจากรถคันหน้าให้มากกว่าปกติ
     4. การทดสอบที่ 4 ลานของสายตา (Field Vision) วัตถุประสงค์เพื่อตรวจวัดลานของสายตาทั้งสองข้างร่วมกันปกติไปข้างหน้าลานสายตาจะอยู่ที่ 180องศา
     5. การทดสอบที่ 5 ระยะการมองเห็น - ความลึกของสายตา (Depth Perception) มีวัตถุประสงค์เพื่อตรวจวัดระยะการมองเห็นและความลึกของสายตาซึ่งจะส่งผลต่อการมองเห็นระยะที่แตกต่างกันของรถที่แตกต่างกัน ซึ่งจะส่งผลต่อการตัดสินใจในการแซงรถ หรือวางตําแหน่งรถ
     6. การทดสอบที่ 6 ความคมชัดของสายตา (Visual Acuity) มีวัตถุประสงค์เพื่อวัดความคมชัดของสายตา ซึ่งอาจส่งผลต่อการขับรถ เช่น สายตาสั้น สายตายาว สายตาเอียง หากไม่ผ่านการทดสอบควรปรึกษาจักษุแพทย์
     7. การทดสอบที่ 7 การมองเห็นในที่มืด (Night Vision) มีวัตถุประสงค์เพื่อตรวจวัดการมองเห็น ในบริเวณที่มีแสงน้อย เช่น เวลากลางคืน หากต่ำกว่าเกณฑ์ให้ระมัดระวังเรื่องการใช้ความเร็ว ให้ต่ำ ให้สามารถหยุดรถได้ทัน ในช่วงที่แสงไฟส่องถึง
     8. การทดสอบที่ 8 การคืนสภาพการมองเห็นต่อแสงจ้า (Glare Recovery) มีวัตถุประสงค์เพื่อตรวจวัดระยะเวลาในการปรับสภาพสายตาให้สู่ภาวะปกติหลังจากมองเห็นแสงจ้าหากต่ำกว่าเกณฑ์ ให้ลดความเร็วลงก่อนที่รถจะวิ่งสวนมา หลีกเลี่ยงการมองแสงไฟ ให้มองที่ของทาง ด้านซ้ายขณะรถอีกคันวิ่งสวนทางมา
3. การตรวจสารเสพติดประจำปี (สุ่มตรวจปีละ 2 ครั้ง)
   * 1. Urine methamphetamine
     2. Urine morphine
     3. Urine benzodiazepine
     4. Urine cannabis
4. ทดสอบความพร้อมของร่างกาย
   * 1. ตรวจความพร้อมโดยหัวหน้าทีม/หัวหน้าเวร
     2. ตรวจสอบความเหมาะสมของการแต่งกาย
     3. ตรวจวัดความดันโลหิต ต้องไม่เกิน 160/95 mmHg.
     4. ตรวจวัดระดับแอลกอฮอล์โดยการตรวจแอลกอฮอล์จากการหายใจ ต้องเท่ากับ 0
     5. ตรวจความพร้อมในการขับรถ เช่น อาการมึนงง ตาแดง อดนอน

หากพบความความผิดปกติดังกล่าวให้งดปฏิบัติงาน

**หมวดที่ 3 หลักปฏิบัติในการขับขี่รถพยาบาล**

**มาตรการในการปฏิบัติงาน**

ให้ยึดหลักดังต่อไปนี้ อย่างเคร่งครัด

* 1. ใช้ความเร็วไม่เกิน 90 กม./ชม. (ตามกฎหมายกำหนด)
  2. ปฏิบัติตามกฎจราจร
  3. ระยะเวลาทำงานไม่ควรทำงานต่อเนื่องเกิน 12 ชั่วโมงและควรมีเวลาพักผ่อนอย่างน้อย 12 ชั่วโมงต่อวัน
  4. ระยะเวลาขับรถรวมกันต้องไม่เกิน 9 ชั่วโมง
  5. กรณีขับรถต่อเนื่องควรมีการหยุดพักทุก 2 ชั่วโมง
  6. กรณีส่งต่อผู้ป่วยระยะทางไปกลับมากกว่า 400 กิโลเมตร ต้องมีพนักงานขับรถอย่างน้อย 2 คน
  7. กรณีส่งต่อผู้ป่วยระยะทางไปกลับมากกว่า 800 กิโลเมตร ต้องมีการพักค้างคืนระหว่างการเดินทางไป-กลับ

**มาตรการสร้างแรงจูงใจในการปฏิบัติงาน**

* 1. ค่าตอบแทนปฏิบัติการ 400 บาท/เวร (กรณีส่งต่อผู้ป่วยต้องนับชั่วโมงการทำงานทั้งการเดินทางไปและกลับ)
  2. หน่วยงานมีนโยบายชมเชยพนักงานขับรถพยาบาลที่ปฏิบัติหน้าที่ดี